ועדת הכספים, כנסת 25, פרוטוקול מספר 71, 2023-02-28 00:00

משה גפני: שלום, צוהריים טובים, אני פותח את ישיבת ועדת הכספים

משה גפני:  אנחנו בבקשה לדיון מחדש בהצעת תקנות מס ערך מוסף (הוראת שעה)

משה גפני:  לא הבנתי כל כך למה צריך את הבקשה לדיון מחדש

משה גפני:  הרי כבר אישרנו את זה שנה אחרי שנה במשך שנים, אז אנחנו נצביע

ולדימיר בליאק: רגע, אבל אני רוצה - - -      

משה גפני: תנמק בדקה–שתיים, בבקשה

ולדימיר בליאק: כמובן

ולדימיר בליאק:  תודה רבה אדוני היושב-ראש

ולדימיר בליאק:  בוקר טוב חבריי, חברי הכנסת

ולדימיר בליאק:  תיראו, אני קודם כל מנמק גם בשמי וגם בשם חברתי, חברת הכנסת שרן השכל

משה גפני: לא צריך בשם אף אחד

משה גפני:  תנמק

משה גפני:  אני פעם לא הייתי נותן לנמק אבל היום אני נותן בגלל שאני ליברלי כזה

ולדימיר בליאק: אנחנו בעד דמוקרטיה ליברלית באופן כללי

משה גפני: אוקיי, בבקשה

ולדימיר בליאק: תיראו, אני כמובן מכבד את ההמלצות של מערכת הביטחון, אבל אנחנו סברנו גם אתמול וגם היום שאחרי שבחודש האחרון ספגנו 14 נרצחים בפיגועים, לא בדיוק נכון לאשר את הבקשה הזאת דווקא בעיתוי הזה

ולדימיר בליאק:  אני רק יכול לתאר לעצמי מה הייתם עושים לנו לפני שנה אם בעיתוי הזה היינו מאשרים את הבקשה הזאת

ולדימיר בליאק:  הרי מה לא אמרתם עלינו? במה לא האשמתם אותנו? הרי קראתם לראש הממשלה רוצח, אז בעיתוי הזה לאשר דלק מוזל לרצועת עזה, או אפשר גם בשפה שלכם להגיד, לאשר דלק מוזל לחמאס, אז חשוב שאנשים יבינו שיש הבדל מאוד גדול בין הרטוריקה המופרכת שלכם לבין המציאות ולכן אני מבקש לתמוך ברוויזיה

ולדימיר בליאק:  תודה רבה

משה גפני: מי בעד הרוויזיה? ירים את ידו

משה גפני:  מי נגד? מי נמנע?     

משה גפני: בעד – 2 

משה גפני: 				  הרוויזיה לא התקבלה

משה גפני: הרוויזיה לא התקבלה

משה גפני:       אתה רצית לברך?     

ינון אזולאי: כן

ינון אזולאי:  תודה רבה אדוני היושב-ראש, אני רוצה לברך ידיד וחבר טוב, הרב משה ענתבי מראשי הקהילה היהודית במקסיקו, איש קהילת קשר תורה

ינון אזולאי:  ברוך הבא, משה

משה גפני: ברוך הבא

משה גפני:  בבקשה

ינון אזולאי: הוא בא לראות איך עובדת הפרלמנטריה

משה גפני: טוב

משה גפני:  תודה רבה, ברוכים הבאים

משה גפני:  אני עושה הפסקה עד 13:15